🔊 Ακούστε αυτό το κείμενο

Με 12 ομάδες θα διεξαχθεί το πρωτάθλημα της Super League 2 για την αγωνιστική περίοδο 2020/21, όπως αποφασίστηκε στο σημερινό – μέσω τηλεδιάσκεψης – διοικητικό συμβούλιο της διοργανώτριας αρχής. Την επόμενη σεζόν, οι ομάδες θα αυξηθούν σε 14.

Αναλυτικά, κατά τη σημερινή συνάντηση της Super League 2, το διοικητικό συμβούλιο έλαβε ομόφωνα τις εξής αποφάσεις:

Εγκρίθηκε η προκήρυξη του Πρωταθλήματος της Super League 2, αγωνιστικής περιόδου 2020-21 και απεστάλη στην Ε.Π.Ο. προς τελική έγκριση. Η κλήρωση αυτού θα πραγματοποιηθεί την ερχόμενη Πέμπτη 24 Σεπτεμβρίου 2020. Λόγω των αυστηρών μέτρων για τον περιορισμό της εξάπλωσης του Covid -19 θα υπάρξει ενημέρωση για τη διαδικασία σε επόμενο έγγραφο. Η έναρξη του πρωταθλήματος ορίστηκε για τις 24 Οκτωβρίου 2020. Πρόταση του δ.σ. είναι ο προβιβασμός δυο (2) ομάδων στην Super League 1 και ο υποβιβασμός ισάριθμων (2) στην Football League. Το πρωτάθλημα της Super League 2 για την αγωνιστική περίοδο 2021-2022 θα διεξαχθεί με 14 ομάδες. Θα προβιβαστούν τέσσερις (4) από την Football League.

ΠΗΓΗ: ΑΠΕ-ΜΠΕ

Το διαβάσαμε στο: Ert.gr